
РЕПУБЛИКА СРПСКА
ОПШТИНА НЕВЕСИЊЕ
Организациони одбор „Невесињске олимпијаде“
Цара Душана 44, 88 280, Тел. 059/601-011, 059/601-551, факс 059/601-018,е-пошта nacelnik.nevesinje@gmail.com,www.opstinanevesinje.rs.ba

Број:02-012.10- 116/26
Датум: 30.07.2026. године

О Б А В Ј Е Ш Т Е Њ Е


Обавјештавају се сви заинтересовани субјекти за пружање услуга на Братачком лугу, на дан 15.08.2026.године (субота) и 16.08.2026. године (недеља), у вријеме одржавања културно-спортске и туристичке манифестације 151. Невесињскe олимпијадe’’,  да су обавезни поднијети писмени захтјев надлежном органу општине Невесиње - Одјељењу за просторно уређење и стамбено комуналне послове (Центар за дозволе).
Захтјеви се подносе у периоду од 30.07.2026.године, до 13.08.2026.године (четвртак).
Локације ће се одређивати дана 14.08.2026.године (петак), са почетком у 12,00 часова,а према редослиједу пријема потпуних захтјева за пружање услуга (захтјев, одобрење за рад и доказ о уплати таксе).

Такса за коришћење простора по врстама услуга, за недељу  (16.08.2026.год.), износе:

· Угоститељске услуге (продаја алкохолних и безалкохолних пића) .........................350,00 КМ
· Угоститељске услуге (продаја пића и хране у уг. обј.типа:роштиљница/
            ћевабџиница,бурегџиница,печењара,пицерија,објекти брзе хране) ...........................450,00 КМ
· Услуге продаје хране ( у уг. објектима типа:роштиљница/ћевабџиница,
            бурегџиница,печењара,пицерија,објекти брзе хране и сл.) .........................................150,00 КМ
· Посластичарске услуге ................................................................................................  50,00 КМ
· Продаја галантерије, бижутерије и сувенира ..........................................................   30,00КМ
· Покретна продавница ..................................................................................................200,00 КМ
· Продаја воћа и поврћа .................................................................................................  50,00 КМ
· Продаја конфекције (бутик) ........................................................................................  30,00 КМ
· Локација за велики рингишпил ..................................................................................350,00 КМ
· Локација за мали рингишпил.......................................................................................200,00 КМ
· Игре на срећу ------------..................................................................................................100,00 КМ

НАПОМЕНА:
           За коришћење простора за пружање угоститељских услуга површине од 200м2, колико је минимум за угоститељску радњу, плаћа се такса у износу од 350,00КМ, а за сваки м2 преко утврђене површине још додатно 2,00КМ по м2, што ће се констатовати и наплаћивати на лицу мјеста од стране надлежног инспекцијског органа, приликом одређивања локације.

Субјекти који су заинтересовани за пружање услуга на дан 15.08.2026. године (субота вече на недељу), обавезни су уплатити додатну таксу у износу  од  50% од прописане висине таксе по локацији, за поједине врсте услуга, уз ограничење радног времена до 02,00 часова.

Уз захтјев за пружање услуга, заинтересовани субјекти су дужни доставити:
-  фотокопију рјешења (одобрења) за рад издатог од надлежног органа,
- доказ о плаћеној такси за коришћење простора према утврђеном цјеновнику на  жиро рачун посебних намјена ЗА НЕВЕСИЊСКУ ОЛИМПИЈАДУ - за локацију на Братачком Лугу, код  ADDIKO БАНКЕ број:  5520061775072803.

Непотпуни захтјеви неће се рјешавати, а надлежни инспекцијски органи на лицу мјеста ће контролисати  вршење услуга.

Обавјештавају се грађани да ће се улазнице (наљепнице) за путничке аутомобиле наплаћивати у износу од 5,00 КМ и, обавезно, лијепити на аутомобил на одређеним улазним мјестима.


ДОСТАВЉЕНО:                                           
1. Огласна табла општине Невесиње  
2. www.opstinanevesinje.rs.ba  	
3. Радио Невесиње  
4. Одјељење за просторно уређење и стамбено комуналне послове
5. а/а

               ПРЕДСЈЕДНИК ОО
                Миленко Авдаловић

